Diari Oficial de la Generalitat Valenciana


Sumari del DOGV 7048, del 18-06-2013 (2013/6263)

RESOLUCIÓ de 14 de juny de 2013, del director general de Centres i Personal Docent, per la qual es nomenen els òrgans de selecció que han de jutjar els procediments selectius per a ingrés, accessos i adquisició de noves especialitats en els cossos de professors d'Ensenyança Secundària i professors tècnics de Formació Professional, convocats per l'Orde 31/2013, de 26 d'abril, de la Conselleria d'Educació, Cultura i Esport.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7048

Data del DOGV
:   18-06-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/6263


Data del document
:   14-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 14 de juny de 2013, del director general de Centres i Personal Docent, per la qual es nomenen els òrgans de selecció que han de jutjar els procediments selectius per a ingrés, accessos i adquisició de noves especialitats en els cossos de professors d'Ensenyança Secundària i professors tècnics de Formació Professional, convocats per l'Orde 31/2013, de 26 d'abril, de la Conselleria d'Educació, Cultura i Esport. [2013/6263]  
De conformitat amb el que establix l'Orde 31/2013, de 26 d'abril, de la Conselleria d'Educació, Cultura i Esport (DOCV 7014, de 30 d'abril), i una vegada realitzat el sorteig previst en l'apartat 2 de la base 5 de la convocatòria dels procediments selectius d'ingrés, accessos i adquisició de noves especialitats en els cossos de professors d'Ensenyança Secundària i professors tècnics de Formació Professional, esta Direcció General de Centres i Personal Docent ha resolt:  
  
Primer  
Nomenar els tribunals que figuren en la llista que s'inserix com a annex I a esta resolució, davant dels quals han d'actuar els aspirants admesos per a participar en estos procediments selectius.  
  
Segon  
Nomenar les comissions de selecció que figuren en la llista que s'inserix com a annex II a esta resolució, que tindran les funcions que s'especifica en l'apartat 11 de la base 5 de l'orde de convocatòria esmentada.  
De conformitat amb el que establix l'apartat 3 de la mateixa base, en aquelles especialitats en què es nomene un tribunal únic, este actuarà, a més, com a comissió de selecció, sense que per això canvien de funcions els membres del tribunal.  
  
Tercer  
Els membres dels òrgans de selecció s'hauran d'abstindre d'intervindre-hi, i hauran de notificar-ho a la Direcció General de Centres i Personal Docent, quan concórreguen en ells circumstàncies de les previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o si han realitzat tasques de preparació d'aspirants a proves selectives d'accés per al mateix cos i mateixa especialitat en els cinc anys anteriors a la publicació d'esta convocatòria.  
El termini per a manifestar l'abstenció serà de 10 dies comptats a partir de l'endemà de la publicació d'esta resolució en el Diari Oficial de la Comunitat Valenciana.  
  
Quart  
Les persones aspirants podran recusar els membres del tribunal quan concórreguen en ells circumstàncies de les previstes en l'apartat anterior.  
  
Quint  
Els òrgans de selecció que actuen en este procediment selectiu tindran dret a la indemnització per raó del servici prevista en el Decret 24/1997, d'11 de febrer, del Consell, modificat pel Decret 64/2011, de 27 de maig. Els docents el lloc de treball dels quals estiga ubicat fora del terme municipal del lloc o de la seu d'actuació de l'òrgan de selecció, quedaran acollits a l'excepció prevista en l'article 4.4 de l'esmentat decret.  
Contra esta resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'hi podrà interposar, potestativament, un recurs de reposició davant de la Direcció General de Centres i Personal Docent en el termini d'un mes des de l'endemà que es publique, o interposar-hi directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà que es publique.  
  
València, 14 de juny de 2013.- El director general de Centres i Personal Docent, p. d. (R 28.02.2013), el subdirector general de Personal Docent: Jesús Carbonell Aguilar.